Adnalı (Cəlilabad)

Adnalı — Azərbaycan Respublikasının Cəlilabad rayonunun Şiləvəngə kənd inzibati ərazi dairəsində kənd.

 Toponimikası 
İncəçayın sahilindən bir qədər aralı, Burovar/Buravar silsiləsinin şimal-şərq ətəyindədir.

Adnalı toponimi farsca "cümə günü, həftənin beşinci günü" mənasındakı "adinə / adına / adna" sözüylə əlaqələndirmək olar. Bu mənada olan digər toponimlər mövcuddur (məsələn, Adinəməscidbala kəndi, Adinəqulukəndi, və s.). "Adinə" sözü həmçinin ad və soyad olaraq da istifadə olunur; belə halda "Adnalı" toponimini də şəxs adından yarandığını fərz etmək olar.

Digər açıqlamalara əsasən, "adna" qədim türk dillərində adana/adına/aduna formasında olub, "axtalanmış dəvə; at ilxısı; at saxlanılan yer" mənalarında işlənmişdir.Azərbaycan Toponimlərinin Ensiklopedik Lüğəti. Azərbaycan Milli Elmlər Akademiyası. Nəsimi adına Dilçilik İnstitutu. Şərq-qərb Bakı-2007. səh.427

 Tarixi 
Kənddə məscid və məktəb fəaliyyət göstərir. Məktəb uzun müddət təmir olunmamış, 2013-cü ildə isə böyük bir hissəsi yanmışdır.

Kənd tarixinin ən böyük incisi onun bulağıdır. Lakin o da quruma təhlükəsi ilə üz-üzədir. Məlumata görə bulaq rus çarı II Nikolayın zamanında inşa olunub. Lakin Sovetlər dönəmində kəndin ərazisində salınmış üzüm sahələri bulağın Üçtəpə kəndinə gedən borularını zədələmiş və sözügedən kənd bu bulağın suyundan istifadə edə bilməyib.

Hazırda bulağın suyundan yalnız Adnalı kənd sakinləri istifadə edirlər. 2010-cu ildə təmir məqsədilə bulağın anbarında təmzilərmə işləri aparılsa da onun qapağı hələ də bağlanılmayıb. Bu da ki, hər an yoluxucu xəstəliklərin su vasitəsilə yayılmasına şərait yarada bilər.

 İqtisadiyyatı 
Əhalinin əsas məşğuliyyəti kənd təsərrüfatı–əkinçilik, maldarlıq və heyvandarlıq təşkil edir.

 Əhalisi 
2009-cu ilin siyahıyaalınmasına əsasən kənddə 2088 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629 Milli tərkibi Azərbaycan türklərindən ibarətdir.

 Din 
Kənddə "Həzrəti Əbülfəzl Abbas" məscidi dini icması fəaliyyət göstərir.

 Həmçinin bax 
 Cəlilabad rayonu

 Xarici keçidlər 
 Azərbaycan Respublikası Cəlilabad Rayon İcra Hakimiyyəti

 İstinadlar 

Kateqoriya:Cəlilabad rayonunun kəndləri